EkBass/fiwiki-20250220-pages-articles huggingface dataset:
Inocencio Arnau

Pyhä Inocencio Canoura Arnau (10. maaliskuuta 1887 Cecilia del Valle de Oro, Lugo, Espanja – 9. lokakuuta 1934 Turón, Espanja) oli pyhimys, marttyyri, passionisti ja pappi. Hän hän halusi hengelliseen virkaan jo teini-iässä ja liittyi passionisteihin 18-vuotiaana. Pyhimys on yksi yhdeksästä Astorian marttyyreistä Espanjan sisällissodan aikana. Paavi Johannes Paavali II julisti hänet kunnianarvoisaksi 7. syyskuuta 1989, autuaaksi 29. huhtikuuta 1990 ja pyhimykseksi 21. marraskuuta 1999. Hän eli seuraavien 4 paavin hallintokausien aikana: Leo XIII (1878-1903), pyhä Pius X (1903-1914), Benedictus XV (1914-1922) ja Pius XI (1922-1939). Miehen muistopäivää vietetään 9. lokakuuta. == Lähteet == Luokka:Pyhimykset Luokka:Papit Luokka:Vuonna 1887 syntyneet Luokka:Vuonna 1934 kuolleet
Severi Piispanen

Severi Piispanen (s. 16. syyskuuta 1997) on suomalainen pesäpalloilija. Hän on edustanut Superpesiksessä Seinäjoen JymyJusseja, Alajärven Ankkureita ja Manse PP:tä. Piispasen kasvattajaseura on Nurmon Jymy. Hän pelaa sisäpelissä kärkietenijänä. Piispanen on pelannut urallaan 91 Superpesiksen runkosarjaottelua. Näissä hän on lyönyt kaksi kunnaria ja kahdeksan tavallista juoksua, tuonut 66 juoksua ja kerännyt 320 kärkilyöntiä. Piispanen on pelannut urallaan kaksi Superpesiksen ylempää pudotuspeliottelua. Näissä hän on kerännyt kahdeksan kärkilyöntiä. Piispanen on pelannut uraan neljä Superpesiksen alempaa pudotuspeliottelua. Näissä hän on tuonut kolme juoksua ja kerännyt 19 kärkilyöntiä. Piispanen on pelannut urallaan viisi Superpesiksen karsintasarjan ottelua. Näissä hän on tuonut kolme juoksua ja kerännyt 23 kärkilyöntiä. Tilastot päivitetty 17. kesäkuuta 2021. http://www.pesiksenmaailma.fi/index.php/pelaajakortit?pelaajaid=4800&view;=pelaajakortti == Saavutukset == === Pelaajana === * 1 Itä-Länsi -ottelu: 2021 == Lähteet == Luokka:Suomalaiset pesäpalloilijat Luokka:Vuonna 1997 syntyneet Luokka:Elävät henkilöt
XXYY-syndrooma

XXYY-syndrooma on sukupuolikromosomipoikkeavuus, jossa miehellä on sekä ylimääräinen X- että ylimääräinen Y-kromosomi. == Oireita == *huonosti kehittyneet kivekset ja sen seurauksena alhainen testosteronipitosuus, viivästynyt tai pysähtynyt murrosikään ja hedelmättömyys. (100 %) *neuropsykiatriset vammat, kuten ADHD tai autismi *laajat hammasongelmat heikentynevien, laajentuvien, väärin sijoitettujen tai puuttuvien hampaiden kanssa (90 %) *astma ja allergia (60 %) *vapinaa käsissä pääasiassa aikuisiässä (60 %) *skolioosi (25 %) *tyypin 2 diabetes (20 %) *ruoansulatusongelmat (18 %) *epilepsia (15 %) *sydänongelmat ja verenkiertohäiriöt *jalkojen ja nivelten ongelmat, kuten litteät jalat, epänormaalit kyynärpäät, sisäänpäin taivutettu pikkusormet ja osteoporoosi *puhevaikeudet *kielihäiriöt *purkaukset ja mielialan vaihtelut *oppimisvaikeudet *ahdistus ja *unettomuus. Luokka:Sukupuolikromosomipoikkeavuudet
Vachel Lindsay

Nicholas Vachel Lindsay (10. marraskuuta 1879 Springfield, Illinois, Yhdysvallat – 5. joulukuuta 1931 Springfield, Illinois, Yhdysvallat) oli yhdysvaltalainen runoilija ja taidemaalari. Hän kiersi luennoijana ja raittiuspuhujana ja esitti runojaan. 1912 perustettu kirjallisuuslehti Poetry "löysi" hänet ja julkaisi 1913 hänen runonsa "General William Booth Enters into Heaven", ja samana vuonna ilmestyi saman niminen runokokoelma. Hänen runnetuin kokoelmansa on The Congo and Other Poems (1914). Hän esitti jazzista, negro spiritualeista ja kansanrunoudesta vaikutteita saaneita runojaan musiikin säestyksellä. Lindsay oli esittävän runouden uranuurtajia. Hän on jäänyt unohduksiin vaikka hän oli omana aikanaan hyvin tunnettu. Kiertueillaan hän myi runojaan aterian ja yösijan vastineeksi. Hän teki itsemurhan juomalla myrkkyä.Helsinki Poetry Connection. Lava-antologia toimittaneet Juho Nieminen, Aura Nurmi ja Kasper Salonen, Osuuskunta Poesia , Helsinki ISBN 978-952-5954-83-8, ISBN 978-952-5954-84-5 (pdf)Vachel Lindsay. Britannica, viitattu 17.6.2021 ==Suomennetut runot== Kongo-sarjan on suomentanut Ville Repo, ja se on julkaistu antologioissa: * Tähtien väri: valikoima amerikkalaista runoutta, toim. Ville Repo, WSOY Helsinki 1992 ISBN 951-0-18408-X * Yrjö Jyrinkoski, Runomuistelmat: ohjelmistoa 20 vuoden ajalta. Toimittaja: Tom Kalima, Espoo: Weilin+Göös 1981 ISBN 951-35-2469-8 * Runon suku: valikoima suomeksi elävää käännöslyriikkaa, toim. Jarkko Laine, Otava Helsinki 1991 ISBN 951-1-11447-6 ; Runot * Kongo (Tutkielma neekerirodusta): I: Heidän villi luonnolaatunsa (The Congo: A Study of the Negro Race: I: Their Basic Savagery) * Kongo (Tutkielma neekerirodusta): II: Heidän lannistumattoman hilpeä mielenlaatunsa (The Congo: A Study of the Negro Race: II: Their Irrepressible High Spirits) * Kongo (Tutkielma neekerirodusta): III: Heidän uskontonsa toivo (The Congo: A Study of the Negro Race: III: The Hope of Their Religion) ==Katso myös== * Spoken word ==Lähteet== ==Aiheesta muualla== * The Congo and other Poems Gutenberg.org * Vachel Linday, Poetry Foundation Luokka:Yhdysvaltalaiset runoilijat Luokka:Vuonna 1879 syntyneet Luokka:Vuonna 1931 kuolleet
Handball-Bundesliga

Handball-Bundesliga (käsipallon Bundesliiga) on Saksan käsipallon kansallinen pääsarja. Sarja on perustettu vuonna 1965 ja siinä pelaa 18 joukkuetta. Sarjan joukueet ovat perinteisesti tulleet pienemmistä kaupungeista, ja vasta vähän aikaa sitten myös suuremmista kaupungeista, kuten Berliinistä tulevia joukkueita on tullut mukaan sarjaan. Sarjan voittaja ja kakkonen saa paikan EHF Champions Leagueen ja muut joukkueet EHF Cupiin. ==Aiheesta muualla== Virallinen sivusto Luokka:Saksan käsipallo
Geminga

Geminga on neutronitähti noin 250 parsekin päässä Auringosta. Gemingan havaitsi ensimmäisen kerran NASA:n Small Astronomy Satellite 2 -satelliitti vuonna 1972. Nimi tulee sanoista "Gemini gamma-ray source" ja ilmauksesta "se ei ole siellä" Milanon murteella, mikä viittaa kohteen näkymättömyyteen muilla aallonpituuksilla. == Lähteet == Luokka:Pulsarit
Roihuvuoren kirjasto

Roihuvuoren kirjasto on Helsingin Herttoniemen kaupunginosan Roihuvuoren osa- alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa. Roihuvuoren kirjasto on perustettu vuonna 1958. Samana vuonna valmistui arkkitehti Claus Tandefeltin suunnittelema punatiilinen kirjastorakennus. Se on remontoitu vuonna 2013 Se kuuluu samaan kokonaisuuteen Tandefeltin suunnitteleman Porolahden peruskoulun alakoulun (1956; Roihuvuorentie 2) kanssa. == Lähteet == Luokka:Roihuvuori Luokka:Helsingin kaupunginkirjasto
18F-fluorideoksiglukoosi

18F-fluorodeoksiglukoosi (FDG) on positroniemissiotomografissa (PET) käytetty radiolääke, joka glukoosin johdannaisena hakeutuu tavallista runsaammin sokeria käyttäviin kudoksiin, kuten syöpäkasvaimiin. FDG:tä käytetään yleisesti radiolääkkeenä syöpätautien levinneisyyden selvittämisessä sekä hoidon tehon seuraamisessa. Kemiallisesti FDG on glukoosianalogi, jossa sen C-2-asemassa oleva hydroksyyliryhmä on korvattu fluori-18-isotoopilla ja sen kemiallinen nimi on 2-deoksi-2-[18F]fluori-D-glukoosi. 18F-fluorideoksiglukoosin kemiallinen kaava on C6H1118FO5, moolimassa 181.15 g/mol ja CAS-numero 63503-12-8 (18F). Yhdisteen anatomis-terapeuttis- kemiallinen lääkeluokitus eli ATC-luokitus on V09IX04. == Aiheesta muualla == *Lääkealan turvallisuus- ja kehittämiskeskus (FIMEA): ATC-luokitus *PubChem: Fluorodeoxyglucose F18 *DrugBank: Fludeoxyglucose (18F) *Kyoto Encyclopedia of Genes and Genomes (KEGG): Fludeoxyglucose (18F) Luokka:Radiologia Luokka:Sokerit
Three-peat

Amerikkalaisessa urheilussa termiä three-peat käytetään kuvaamaan, kun joukkue voittaa kolme peräkkäistä mestaruutta. Ensimmäisenä sitä käytti NBA:ssa Los Angeles Lakersin Pat Riley, kun hänen joukkueensa voitti kolme peräkkäistä mestaruutta vuosina 1980-82. Käsitteen käyttö on levinnyt ylesempiin asiayhteyksiin. Luokka:Urheilutermit
The Gothard Sisters

The Gothard Sisters on kolmen yhdysvaltalaisen siskoksen Edmondsista, Washingtonista muodostama trio, joka esittää kelttiläistä musiikkia mukanaan koreografioitua irlantilaista tanssia. ==Valikoitu diskografia== *...and to All a Good Night Gothard Sisters, The
Walter Ljungquist

Walter Ljungquist (1900 Kisa, Ruotsi – 1974 Kisa, Ruotsi) oli ruotsalainen kirjailija. Ljungquistin esikoisteos Ombyte av tåg ilmestyi 1933. Hän omaksui vaikutteita Ernest Hemingwayn dialogityylistä. Myöhemmin hän siirtyi symbolismiin. Azalea (1948) on tyylillisesti lähellä Luigi Pirandelloa. Ljungquist oli naimisissa kirjailija Gerda Antin kanssa. ==Palkinnot ja tunnustukset== * BMF-plaketten: 1957Ljungquist, Walter, Kirjasampo, viitattu 17.6.2021 * Svenska Dagbladetin kirjallisuuspalkinto 1956SvD:s Litteraturpristagare sedan 1944, vuoteen 2006 Svenska Dagbladet 29.11.2004 Arkistoitu lähde) ==Lähteet== ==Aiheesta muualla== * Gerda Antti, Albert Bonniers Luokka:Ruotsalaiset kirjailijat Luokka:Vuonna 1900 syntyneet Luokka:Vuonna 1974 kuolleet
Carl Gustaf Munck

Carl Gustaf Munck (30. syyskuuta 1859 Turku – 22. helmikuuta 1934 Huittinen) oli suomalainen juristi ja valtiopäivämies.Ylioppilasmatrikkeli 1853–1899: Munck Carl Gustaf Viitattu 17.6.2021. Munckin vanhemmat olivat hovioikeudenneuvos Karl Fredrik Munck ja Augusta Eleonora Lovisa Björksten. Turussa ylioppilaaksi tullut Munck suoritti tuomarintutkinnon 1887 ja sai varatuomarin arvon 1890. Hän oli Turun raastuvanoikeuden notaari 1892–1895, Tampereen raastuvanoikeuden vt. oikeusneuvosmies 1899–1904 ja toimi sitten asianajajana. Munck oli aatelissäädyssä edustaja valtiopäivillä 1888 ja 1900.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125. == Lähteet == Luokka:Suomalaiset juristit Luokka:Suomalaiset asianajajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1859 syntyneet Luokka:Vuonna 1934 kuolleet
Evert Magnus Ridderstad

Evert Magnus Ridderstad (5. lokakuuta 1862 Kristiinankaupunki – 31. elokuuta 1938 Helsinki) oli suomalainen insinööri ja valtiopäivämies.Geni: Evert Magnus Ridderstad Viitattu 17.6.2021. Ridderstadin vanhemmat olivat Karl Magnus Ridderstad ja Emilie Marie Rosalie Holstius ja puoliso vuodesta 1888 Edla Amalia (Malin) Sarlin (k. 1929). Ridderstad valmistui kemiantekniikan insinööriksi 1885 ja työskenteli sitten harjoittelijana useissa eri maissa. Helsingissä hän toimi asvaltti-, kaakeli- ja sementtiyritysten palveluksessa ja sitten liikemiehenä.Adelsvapen-wiki: Adliga ätten Ridderstad nr 1642, Tab 23 Viitattu 17.6.2021. Ridderstad oli aatelissäädyssä edustaja vuoden 1900 valtiopäivillä.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125. ==Lähteet== Luokka:Suomalaiset insinöörit Luokka:suomalaiset liikemiehet Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1862 syntyneet Luokka:Vuonna 1938 kuolleet
Anna Sise

Anna Sise Andersson (s. 1971) on ruotsalainen näyttelijä ja laulaja. Hän valmistui Tukholman teatterikorkeakoulusta vuonna 2000 ja on sen jälkeen näytellyt eri teattereissa. Lisäksi hän on esiintynyt televisiossa ja elokuvissa. Sisen serkku Alice Bah Kuhnke on meppi. ==Diskografia== * Bebbes byrölåda (2006) * But Beautiful (2008) * Detour Ahead (2015) ==Palkinnot== * Louis Armstrongstipendiet (2004) * Sällskapet Stallbrödernas stipendiat (2005) * Värnamon kaupungin kulttuuristipendi (2017) * Parkteaterns Vänners stipendiat (2018) ==Lähteet== Luokka:Vuonna 1971 syntyneet Luokka:Ruotsalaiset näyttelijät Luokka:Ruotsalaiset laulajat Luokka:Elävät henkilöt
Fredrik Walter Rosenlew

Fredrik Walter Rosenlew (22. heinäkuuta 1867 Pori – 9. marraskuuta 1951 Saltsjöbaden, Ruotsi) oli suomalainen juristi ja pankki- ja valtiopäivämies.Ylioppilasmatrikkeli 1853–1899: Rosenlew Fredrik Walter Viitattu 17.6.2021. Rosenlewin vanhemmat olivat kauppaneuvos Wilhelm Rosenlew ja Emma Carolina Björkman ja puoliso vuodesta 1897 Martina Isabella Gibson (k. 1947). Helsingissä ylioppilaaksi tullut Rosenlew suoritti oikeustutkinnon 1892 ja sai varatuomarin arvon 1895. Hän toimi Helsingissä asianajajana ja pankkimiehenä, mutta muutti Ruotsiin 1944. Rosenlew oli aatelissäädyssä edustaja valtiopäivillä 1900.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125. == Lähteet == Luokka:Suomalaiset juristit Luokka:Suomalaiset asianajajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1867 syntyneet Luokka:Vuonna 1951 kuolleet
Iiro Vehmanen

Iiro Vehmanen (s. 1. syyskuuta 1989) on entinen jääkiekkoilija ja nykyinen valmentaja. == Aiheesta muualla == * YouTube - Porin Ässät == Lähteet == Luokka:Suomalaiset jääkiekkoilijat Luokka:Vuonna 1989 syntyneet Luokka:Elävät henkilöt
Petteri Solasaari

Petteri Solasaari on suomalainen kaudet 2000-2006 pelannut pesäpalloilija. Solasaari edusti koko uransa Superpesiksessä Kouvolan Pallonlyöjiä. Hän pelasi joukkueen etenijäjokerina. https://yle.fi/urheilu/3-5993103 Solasaari pelasi urallaan 76 Superpesiksen runkosarjaottelua. Näissä hän löi kaksi kunnaria ja yhden tavallisen juoksun, toi 48 juoksua ja keräsi 185 kårkilyöntiä. Solasaari pelasi urallaan 35 Superpesiksen karsintasarjan ottelua. Näissä hän löi yhden kunnarin ja kaksi tavallista juoksua, toi 30 juoksua ja keräsi 113 kärkilyöntiä. Lisäksi Solasaari pelasi urallaan 76 Ykköspesiksen runkosarjaottelua. http://www.pesiksenmaailma.fi/index.php/pelaajakortit?pelaajaid=1342&view;=pelaajakortti == Lähteet == Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Kamojoki

Kamojoki ( tai 賀茂川, Kamogawa) on Kioton kaupungin läpi virtaava, Yodojoen vesistöön kuuluva joki Japanissa. Se saa alkunsa Tanbavuoriin kuuluvalta Sajikigatakelta Kioton luoteispuolella ja virtaa Kioton allaslaakson läpi etelään. Joen pituus on lähteestä riippuen 30–35 kilometriä ja sen valuma-alue on 209 neliökilometriä. Kamojoen alkulähde on Kioton kaupungin Kitan suuralueen Kumogahatan kaupunginosassa. Kioton allaslaakson pohjoispuolisilla vuorilla Kamoon liittyy pieni Kuramajoki, sen jälkeen Kioton keskustan pohjoispuolella Demachin alueella Takanojoki. Demachista Kamo virtaa suoraan etelään Kioton keskustan itäosien läpi Fushimin suuralueelle, jonka Shimotoban kaupunginosassa se yhtyy ensin Katsurajokeen ja lopulta Yodojokeen, joka virtaa edelleen Osakanlahteen. Joen nimestä on kaksi eri kirjoitusasua: Demachista ylävirtaan nimi kirjoitetaan 賀茂川, alavirtaan 鴨川. Alun perin Kamojoki virtasi nykyisen uomansa länsipuolella Horikawa-valtakadun kohdalla, mutta sitä siirrettiin itään Heian-kyōn perustamisen yhteydessä 700-luvun lopulla. Kioto on historiansa ajan kärsinyt joen tulvista, joita on yritetty hillitä rakentamalla joen reunoille pengerryksiä. Penkereitä rakennutti muun muassa Toyotomi Hideyoshi 1500-luvulla. Niitä uusittiin suurimittakaavaisessa rakennusurakassa 1930-luvun puolivälissä, kun rankkasateet olivat vahingoittaneet monia joen ylittäviä siltoja. Historiallisesti Kamojoen penkat muun muassa Gojō-valtakadun sillan tietämillä ovat toimineet teloituspaikkana. Joen vettä on myös käytetty šintolaisiin misogi-puhdistautumisrituaaleihin ja kankaiden yūzen-värjäykseen. Edo-kauden alkuvaiheilta lähtien joen töyräistä tuli huvittelupaikkoja, joihin keskittyi esimerkiksi teatteritoimintaa ja aikansa kummajaisnäytöksiä (misemonogoya). Nykyisinkin joen rannoille on Kioton keskusta-alueella sijoittunut ravintoloita ja majataloja. Kamojoki ei vähävetisenä sovellu hyvin tavarankuljetukseen. 1600-luvun alkupuolella kauppias Suminokura Ryōi rakennuttikin sen vierelle tätä tarkoitusta varten Takasejoen. == Kuvia == Tiedosto:Kyoto, Japan (32530493898).jpg|Kamojoki ja Pontochōn kaupunginosaa Tiedosto:Nihon fūkei senshū, Kyōto Kamogawa no yūgure by Kawase Hasui.jpg|Kyōto Kamogawa no yūgure, Kawase Hasuin puupiirros Tiedosto:Kamogawa 2009-04-10 (3816178713).jpg|Kirsikankukkia Kamon varrella Tiedosto:Gojio Bridge LACMA M.91.377.24.jpg|Gojō-kadun silta vuonna 1865 Tiedosto:壮麗第一のルネッサンスセセッション式四条大橋の美観.jpg|Shijō-kadun silta vuonna 1928 == Katso myös == * Kamigamo-jinja * Shimogamo-jinja == Lähteet == == Aiheesta muualla == __NOTOC__ Luokka:Japanin joet Luokka:Kioton prefektuuri
Richie Malone

Richie Malone (s. 18. maaliskuuta 1986) on irlantilainen muusikko, joka soittaa rytmikitaraa englantilaisessa Status Quo -rock-yhtyeessä. Malone soitti ensimmäisen kerran bändin kanssa heinäkuussa 2016, jolloin edellinen kitaristi Rick Parfitt ei enää voinut soittaa kiertueella sydänkohtauksen takia. Parfitt kuoli joulukuussa 2016, ja Malonesta tuli hänen pysyvä korvaajansa. Malone oli Dublinissa sijaitsevan rock-yhtye RAID:in keulakuva. Hän oli Status Quon fani isänsä kautta, ensimmäisen kerran hän näki yhtyeen konsertissa vuonna 1999. Hän oli erityisesti rytmikitaristi Rick Parfittin fani, jäljitellen hänen soittotyyliään nuoresta iästä lähtien, ja jopa matkusti Englantiin saadakseen kopion Parfittin tavaramerkistä, valkoisesta vuoden 1965 Fender Telecasterista. Malone tapasi yhtyeen useita kertoja konserttien jälkeen ja tuli läheisiksi ystäviksi heidän kanssaan. Kesäkuussa 2016 heidän ”Last of the Electrics” -kiertueensa aikana Rick Parfitt kärsi vakavasta sydänkohtauksesta eikä kyennyt jatkamaan kiertuetta. Malone valittiin Parfittin tilalle keikoille Belgiassa ja Edinburghissa heinäkuussa, ennen kuin basisti John ”Rhino” Edwardsin poika Freddie Edwards otti tehtävän. Malone korvasi Parfittin uudelleen myöhemmin vuonna 2016. Parfitt kuoli 24. joulukuuta 2016, ja Richie Malonesta tuli bändin uusi rytmikitaristi. == Soittimet == Malone käyttää kolmea Telecasteria ja kahta Maysonin akustista kitaraa kiertueella. Ensimmäinen Telecaster on Mike Smithin rakentama ja Malonen itsensä räätälöimä 13–.56-kielillä, nimeltään ”AC Cobra”. Toinen on kopio edeltäjänsä Rick Parfittin valkoisesta Telecasterista, jonka Mike Smith rakensi – myös 13–.56-kielillä. Kitara oli hänen isänsä Karlin syntymäpäivälahja, jota Malone on tiettävästi soittanut kaikilla keikoilla 21-vuotiaasta lähtien. Kolmas on Fender American Special 11-.49 kielillä. Maysonin akustiset kitarat ovat DM5SCE ja MS7SCE, molemmissa LR Baggs Anthem -pickupit. == Yksityiselämä == Malone meni naimisiin pitkäaikaisen kumppaninsa Jessican kanssa 29. helmikuuta 2020, ja parilla on kolme tytärtä. Kun Malone ei ole kiertueella, hän työskentelee projekti-insinöörinä järjestelmäintegraatioyrityksessä ja yhtyeen virallisen verkkosivuston mukaan nauttii juoksemisesta, uinnista ja kiertoajeluista sekä tukee jalkapallojoukkue Chelsea FC:tä. == Lähteet == Luokka:Irlantilaiset kitaristit Luokka:Status Quo Luokka:Vuonna 1986 syntyneet Luokka:Elävät henkilöt
Carolyn Goodman

Carolyn Goodman (o.s. Goldmark, s. 25. maaliskuuta 1939 New York City, New York) on yhdysvaltalainen poliitikko, joka on toiminut Las Vegasin pormestarina 6. heinäkuuta 2011 lähtien. Hän on naimisissa Las Vegasin entisen pormestarin Oscar B. Goodmanin kanssa. == Lähteet == == Aiheesta muualla == Luokka:Yhdysvaltalaiset pormestarit Luokka:Vuonna 1939 syntyneet Luokka:Amerikanjuutalaiset Luokka:Elävät henkilöt
Lilli Wilhelm Schildt

Lilli Wilhelm Schildt (25. marraskuuta 1860 Padasjoki – 19. toukokuuta 1927 Helsinki) oli suomalainen tilanomistaja ja valtiopäivämies.Ylioppilasmatrikkeli 1853–1899: Schildt Lilli Wilhelm Viitattu 18.6.2021. Schildtin vanhemmat olivat apulaislääninmetsänhoitaja Berndt Wilhelm Kristoffer Schildt ja Flora Hedvig Brummer ja puoliso vuodesta 1899 Naema Dagmar Charlotta Stjernvall. Schildt tuli ylioppilaaksi Porvoossa ja oli tilanomistaja Orimattilassa ja Oulunkylässä. Hän omisti myös tulliodotusvaraston Helsingissä. Schildt oli aatelissäädyssä edustaja valtiopäivillä 1900.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125. == Lähteet == Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1860 syntyneet Luokka:Vuonna 1927 kuolleet
Ingolf

Ingolf on alkujaan muinaisskandinaavinen miehen etunimi, joka merkitsee Ing- jumalalle pyhitettyä sutta. Sutta tarkoittava sana (olf, ulf tai wulf) esiintyy useissa vanhoissa pohjois­maisissa ja muissa germaanisissa nimissä, koska muinais­uskon mukaan susi oli onnen ja voitin eläin, joka seurasi ylijumala Odinia ja ilmoitti hänelle, mitä maan päällä tapahtui. Nimi on yleinen varsinkin Islannissa, koska viikinki Ingolf (Ingólfr) Arnarson saapui vuonna 874 ensimmäisenä skandinaavisena siirtolaisena Islantiin ja perusti Reykjavikin. Sen sijaan Ruotsissa kirkko vastusti pitkään tällaisten "villieläinten ja epäjumalien nimien" käyttöä. Suomessa vuosina 1920-1999 syntyneitä Ingolf-nimisiä henkilöitä on Digi- ja väestötietoviraston tietojen mukaan 119. Ennen vuotta 1920 syntyneitä taikka vuonna 2000 tai myöhemmin syntyneitä Ingolfeja on vain muutama. Ingolfin nimipäivä on suomenruotsalaisen kalenterin mukaan 18. kesäkuuta. == Tunnettuja Ingolfeja == * Ingolf Arnarson (849–910), norjalaissyntyinen viikinki, Reykjavikin perustaja * Ingolf Elster Christensen (1872–1943), norjalainen upseeri, poliitikko, ministeri ja maaherra * Ingolf Davidsen (1893–1946), norjalainen voimistelija ja olympiamitalisti * Ingolf Mork (1947–2012), norjalainen mäkihyppääjä * Ingolf Wunder (s. 1985), itävaltalainen pianisti == Nimen muita merkityksiä == * KDM Ingolf (F350), Tanskan laivaston fregatti, käytössä 1963–1992 == Lähteet == Luokka:Etunimet
Jabalia

Jabalia () on kaupunki Palestiinan Gazan kaistalla. Sen asukasluku oli vuonna 2021 arviolta 195 137\. ==Maantiede== Jabalia sijaitsee Gazan kaistalla. Hallinnollisesti se on osa Pohjois-Gazan kuvernoraattia. Sen vieressä sijaitsee Jabalian pakolaisleiri. ==Historia== Arkeologisissa kaivauksissa Jabalian paikalta on löydetty Bysantin valtakunnan aikainen kirkko 300-luvulta. Kirkosta on löydetty mosaiikkeja. Ikonoklastinen liike ilmeisesti tuhosi tai vaurioitti joitakin mosaiikeista 700-luvulla. Amerikkalainen Edward Robinson kuvaili vuonna 1838 Jabaliaa muslimikyläksi Gazan piirissä. Ranskalainen Victor Guérin mainitsi puolestaan paikalla olleen vanhoja raunioita ja rikkoutuneita pylväitä. Palestine Exploration Fund kertoi selvityksessä vuodelta 1883 paikan oleva suurehko kylä, jonka rakennukset oli tehty mudasta. Paikalla mainitaan olleen Jamia Abu Berjas -niminen moskeija. Israelin itsenäisyyssodan yhteydessä vuonna 1948 kylän viereen avattiin Jabalian pakolaisleiri pääosin pakolaisille Israelin sodassa miehittämien alueiden eteläosista. Myöhemmissä Hamasin ja israelilaisten välisissä konflikteissa Israel on tehnyt kaupunkiin ilmaiskuja. ==Väestö== Palestiinan tilastokeskuksen arvion mukaan Jabalian asukasluku oli vuonna 2021 195 137\. Viereisen pakolaisleirin vastaava lukema oli 55 887. ==Lähteet== Luokka:Palestiinan kaupungit Luokka:Gazan kaista
Rantasalmen kirjasto

Rantasalmen kirjasto on Rantasalmen kirkonkylällä toimiva yleinen kirjasto. Se on osa Joroisten ja Rantasalmen yhteistä Toenperän kirjastoa. Rantasalmen kirjaston tilat sijaitsevat samassa rakennuksessa Rantasalmen kunnantalon kanssa. Toenperän kirjastolla on myös aluekirjastoauto Jasso Toenperä, jonka toimintaan osallistuu Rantasalmen ja Joroisten kirjastojen ohella myös Juvan kunta. Vuonna 2018 kolmen kunnan yhteisen - tässä vaiheessa Juvan kunnankirjasto oli vielä mukana kirjastoliittoumassa - Toenperän kirjaston kokoelmiin kuului 172 857 nidettä, joista 150 292 oli kirjoja. Lainaajia näissä kirjastoissa oli yhteensä 4 968\. He lainasivat yhteensä 248 011 nimikettä ja tekivät fyysisiä kirjastokäyntejä käyntejä 171 387 kertaa. Lainoista lähes kolmannes (78 799) tehtiin kirjastoauton kautta. Toenperän kirjasto kuuluu Etelä-Savon maakunnassa ja Pohjois-Savon eteläosassa toimivaan, kunnankirjastojen muodostamaan Lumme-kirjastokimppaan. == Lähteet == Luokka:Suomen kunnan- ja kaupunginkirjastot Luokka:Rantasalmen rakennukset ja rakennelmat
Hilma Gripenberg

Hilma Johanna Gripenberg, o.s. Lindfors, (7. heinäkuuta 1854 Östersundom – 12. joulukuuta 1936 Helsinki) oli vapaaherratar ja mesenaatti, joka toimi aktiivisesti erilaisissa yhdistyksissä ja johtokunnissa Helsingissä 1900-luvun taitteessa. Hän toimi useita vuosikymmeniä eri tehtävissä Suomen Naisyhdistyksessä ja oli mukana myös esimerkiksi Suomen Käsityön Ystävissä ja perustajajäsenenä Marttaliitossa. Gripenbergin vanhemmat olivat Östersundomin kartanon omistaja August Benjamin Lindfors (1813–1884) ja Johanna Carolina "Lina" Lohman (1826–1908). Hänen sisarensa Elin Holmberg (1861–1925) oli naisasianainen ja Helsingin ensimmäisiä naispuolisia kaupunginvaltuutettuja. Gripenberg muutti jo nuorena Östersundomista Helsinkiin ja kävi koulua Helsingin ruotsalaisessa tyttökoulussa. Hän oli innokas teatterin ja musiikin ystävä, ja päätettyään opinnot hän oli mukana ensimmäisessa suomalaisen oopperan kuorossa. Tätä kautta hän ystävystyi läheisesti myös Kaarlo ja Emilia Bergbomin kanssa ja heidän kautta hän tutustui tulevaan puolisoonsa senaattori Sebastian Gripenbergiin (1850–1925). He avioituivat vuonna 1880. Gripenbergeille syntyi kolme lasta: tanssitaiteilija Margarita Maria (Maggie) (1881–1976), laivainsinööri Hans Henrik Sebastian (1882–1966) ja Aili Johanna Elisabet von Freymann (1885–1945). == Lähteet == *Sebastian Gripenbergin puhe vaimolleen ja suomalaiselle perheenemännälle ===Viitteet=== Luokka:Suomalaiset yhteiskunta-aktivistit Luokka:Suomalaiset feministit Luokka:Vuonna 1854 syntyneet Luokka:Vuonna 1936 kuolleet
Lukáš Haraslín

Lukáš Haraslín (s. 26. toukokuuta 1996 Bratislava) on slovakialainen jalkapalloilija, pelipaikaltaan laitahyökkääjä. Hän edustaa Tšekin jalkapalloliigassa pelaavaa Sparta Prahaa. Hän on pelannut Slovakian maajoukkueessa vuodesta 2019. Haraslín siirtyi vuonna 2013 italialaisseura Parman junioreihin. Serie A:ssa hän pelasi kaksi ottelua kevätkaudella 2015. Kesällä 2015 hän siirtyi puolalaisseura Lechia Gdańskiin. Hän pelasi 4,5 kauden aikana Ekstraklasassa 108 ottelua ja teki niissä 12 maalia. Hän voitti Puolan cupin vuonna 2019 ja pelasi muun muassa täydet minuutit välierässä ja loppuottelussa. Tammikuussa 2020 Haraslín siirtyi italialaisseura Sassuoloon, ja saman vuoden syyskuussa hän siirtyi Sassuolon omistukseen. Kauden 2019–2020 aikana Haraslín pelasi Serie A:ssa 11 ottelua ja teki heinäkuussa 2020 maalin Bolognaa vastaan. Kaudella 2020–2021 hän pelasi 14 Serie A -ottelua. Haraslín pelasi kauden 2021–2022 lainalla Sparta Prahan joukkueessa ja siirtyi kesällä 2022 tšekkiläisseuran omistukseen. Hän on kolmen kauden aikana pelannut Tšekin liigassa 79 ottelua ja tehnyt niissä 23 maalia. Eurooppa-liigassa hän on pelannut 15 ottelua ja tehnyt niissä viisi maalia. Hän voitti liigamestaruuden vuosina 2023 ja 2024. Haraslín pelasi useissa Slovakian nuorisomaajoukkueissa. Hän pelasi Slovakian A-maajoukkueessa ensimmäisen kerran kesäkuussa 2019 ystävyysottelussa Jordaniaa vastaan ja teki ottelussa maajoukkueuransa ensimmäisen maalin. Huhtikuun 2024 loppuun mennessä hän on pelannut 34 A-maaottelua, joissa 23 kertaa avauskokoonpanossa, ja tehnyt niissä viisi maalia: Jordania-ottelun jälkeen lokakuussa 2021 MM-karsintaottelussa Kroatiaa ja maaliskuussa 2023 EM-karsintaottelussa Bosnia ja Hertsegovinaa vastaan sekä kaksi maalia marraskuussa 2023 EM-karsintaottelussa Islantia vastaan. == Lähteet == Luokka:Slovakialaiset jalkapalloilijat Luokka:Vuonna 1996 syntyneet Luokka:Elävät henkilöt
Virtasalmen kirjasto

Virtasalmen kirjasto on Pieksämäen kaupungin Virtasalmen pitäjän kirkonkylällä toimiva yleinen kirjasto, jonka yhteydessä toimii myös yhteispalvelupiste. Kirjasto on osa Pieksämäen kaupunginkirjastoa ja osa Lumme-kirjastoja. Lumme- kirjastokimpan aineistot ovat kirjastokimppaan osallistuvien kuntien asukkaiden lainattavissa. Virtasalmen kirjasto toimii pääsääntöisesti itsepalvelukirjastona. Kaupunginkirjaston kirjastoauto kiertää kaupunkia arkipäivisin ja käy viikoittain myös Virtasalmella. Verkkokirjasto on toteutettu osana Lumme-kirjastojen palveluja. == Lähteet == Luokka:Suomen kunnan- ja kaupunginkirjastot Luokka:Pieksämäen rakennukset ja rakennelmat Luokka:Virtasalmi
Jakub Hromada

Jakub Hromada (s. 25. toukokuuta 1996 Košice) on slovakialainen jalkapalloilija, pelipaikaltaan keskikenttäpelaaja. Hän edustaa Tšekin jalkapalloliigassa pelaavaa Slavia Prahaa. Hän nousi Slovakian maajoukkueeseen vuonna 2021. Hromada siirtyi joulukuussa 2012 Italiaan Juventuksen junioreihin. Hän pelasi Italiassa myös Genoan, Sampdorian ja Pro Vercellin juniori- ja reservijoukkueissa. Pääsarjauransa hän aloitti lainalla Slovakian Senicassa kaudella 2015–2016 ja Tšekin Viktoria Plzeňissä kaudella 2016–2017. Kesällä 2017 hän siirtyi Sampdorian omistuksesta Slavia Prahaan. Vuonna 2020 hän pelasi lainasopimuksella Slovan Liberecissa. Hromada on kauden 2020–2021 loppuun mennessä pelannut Tšekin liigassa pudotuspelit mukaan lukien 69 ottelua ja tehnyt niissä kolme maalia. Slovakian liigassa hän on pelannut 25 ottelua ja tehnyt niissä viisi maalia. Hromada pelasi useissa Slovakian nuorisomaajoukkueissa. Hän pelasi Slovakian A-maajoukkueessa ensimmäisen kerran maaliskuussa 2021 MM-karsintaottelussa Venäjää vastaan. Kesäkuun 17. päivään 2021 mennessä hän on pelannut kolme A-maaottelua, jotka kaikki avauskokoonpanossa. == Lähteet == Luokka:Slovakialaiset jalkapalloilijat Luokka:Vuonna 1996 syntyneet Luokka:Elävät henkilöt
Norah Lofts

Norah Lofts, s. Robinson, kirjailijanimiä Juliet Astley ja Peter Curtis, (1904 Shipdham, Norfolk, Britannia – 1983 Bury St Edmunds, Britannia) oli brittiläinen kirjailija. Hän valmistui englannin kielen ja historian opettajaksi 1925.Lofts, Norah, Kirjasampo, viitattu 18.6.2021 Lofts kirjoitti romanttisia historiallisia tarinoita, päähenkilöinä tavalliset ihmiset. Tyylistä huolimatta tarinat keskittyivät rakkaussuhteita enemmän arjen todellisuuteen. Osa teoksista pohjautuu historiallisiin tosiasioihin, kuten Kuninkaan jalkavaimo. Hänen tuotantoonsa kuuluu myös novelleja ja nuortenkirjoja, esimerkiksi Viinitarhan villivarsa. ==Suomennetut teokset== * Kohtalon talo (Bless this house,), suom. Lea Karvonen, Helsinki: Tammi 1954 * Matka Betlehemiin (How far to Betlehem?), suom. Juhani Pietiläinen, Helsinki: Tammi 1968 * Kuninkaan jalkavaimo (The concubine), suom. Juhani Pietiläinen, Helsinki: Tammi 1964 * Eilispäivän muisto (Charlotte), suom. Kaarina Jaatinen, Hämeenlinna: Karisto 1974 ISBN 951-23-0873-8 * Kohtalon kartano (Nethergate), suom. Kaarina Jaatinen, Hämeenlinna: Karisto 1974 ISBN 951-23-0832-0 * Pahan kosketus (Gad's Hall), suom. Kaarina Jaatinen, Hämeenlinna: Karisto 1974 ISBN 951-23-1314-6 * Onnen hinta (Jassy), suom. Kaarina Jaatinen, Hämeenlinna: Karisto 1976 ISBN 951-23-1024-4 * Hauras kuin lasi (The brittle glass), suom. Kaarina Jaatinen, Hämeenlinna: Karisto 1978 ISBN 951-23-1199-2 * Viinitarhan villivarsa (The story of Maude Reed ), suom. Kaarina Jaatinen, Hämeenlinna: Karisto 1978 Sarja: Kariston nuortenkirjasto ISBN 951-23-1198-4 * Kohtalokas valloittaja (Madselin), suom. Kaarina Jaatinen, Hämeenlinna: Karisto 1980 ISBN 951-23-1483-5 * Perhosen päivä (Day of the butterfly), suom. Kaarina Jaatinen, Hämeenlinna: Karisto 1980 ISBN 951-23-1623-4 * Tienvarren majatalo (A wayside tavern), suom. Kaarina Jaatinen, Hämeenlinna: Karisto 1981 ISBN 951-23-1743-5 * Huomispäivän lupaus (Hester Roon), suom. Kaarina Jaatinen, Hämeenlinna: Karisto 1983 ISBN 9 * Tie huomiseen (Pargeters), suom. Kaarina Jaatinen, Hämeenlinna: Karisto 1983 ISBN 851-23-2260-951-23-1915-2 * Luostarin kirous (The old priory), suom. Kaarina Jaatinen, Hämeenlinna: Karisto 1984 ISBN 951-23-2119-X * Rohkein voittaa (To see a fine lady), suom. Kaarina Jaatinen, Hämeenlinna: Karisto 1987 ISBN 951-23-2376-1 ==Lähteet== Luokka:Brittiläiset kirjailijat Luokka:Nuortenkirjailijat Luokka:Vuonna 1904 syntyneet Luokka:Vuonna 1983 kuolleet
Jäppilän kirjasto

Jäppilän kirjasto on Pieksämäen kaupungin Jäppilän pitäjän keskustassa, Jäppilän alakoulun vieressä toimiva yleinen kirjasto. Kirjasto on osa Pieksämäen kaupunginkirjastoa ja osa Lumme-kirjastoja. Lumme-kirjastokimpan aineistot ovat kirjastokimppaan osallistuvien kuntien asukkaiden lainattavissa. Jäppilän kirjasto toimii pääsääntöisesti itsepalvelukirjastona. Kaupunginkirjaston kirjastoauto kiertää kaupunkia arkipäivisin ja käy viikoittain myös Jäppilässä. Verkkokirjasto on toteutettu osana Lumme- kirjastojen palveluja. == Lähteet == Luokka:Suomen kunnan- ja kaupunginkirjastot Luokka:Pieksämäen rakennukset ja rakennelmat Luokka:Jäppilä
Ľubomír Šatka

Ľubomír Šatka (s. 2. joulukuuta 1995 Ilava) on slovakialainen jalkapalloilija, pelipaikaltaan keskuspuolustaja. Hän edustaa Turkin Superliigassa pelaavaa Samsunsporia. Hän on pelannut Slovakian maajoukkueessa vuodesta 2018. Šatka siirtyi vuonna 2012 Englantiin Newcastle Unitedin junioreihin. Edustusjoukkueessa hän pelasi vain yhden FA Cupin ottelun tammikuussa 2015 ja istui joissakin valioliigaotteluissa vaihtopenkillä. York Cityn joukkueessa hän pelasi lainalla kuusi kakkosliigan ottelua. Hän palasi Slovakiaan vuonna 2017 Dunajská Stredan joukkueeseen ja pelasi 69 Slovakian liigan ottelua, joissa hän teki kolme maalia. Kesällä 2019 hän siirtyi Lech Poznańiin, jossa hän neljän kauden aikana pelasi 86 liigaottelua ja teki niissä kolme maalia. Hän siirtyi kesällä 2023 turkkilaisseura Samsunsporiin ja on kauden 2023–2024 Superliigassa pelannut 26 ottelua ja tehnyt yhden maalin. Šatka pelasi Slovakian nuorisomaajoukkueissa. Hän pelasi Slovakian A-maajoukkueessa ensimmäisen kerran maaliskuussa 2018 ystävyysottelussa Thaimaata vastaan. Huhtikuun 2024 loppuun mennessä hän on pelannut 33 A-maaottelua, joista 30 ottelua avauskokoonpanossa. Hän teki 1–2-voittomaalin marraskuussa 2023 EM- karsintaottelussa Bosnia ja Hertsegovinaa vastaan. == Lähteet == Luokka:Slovakialaiset jalkapalloilijat Luokka:Vuonna 1995 syntyneet Luokka:Elävät henkilöt
Dejan Kravić

Dejan Kravić (s. 9. syyskuuta 1990 Mostar, Bosnia ja Hertsegovinan ST, Jugoslavia) on serbialainen koripalloilija, jolla on myös Kanadan kansalaisuus. Kravić on pelannut urallaan muun muassa Espanjassa, Kreikassa, Italiassa ja Alankomaissa. Hän on voittanut muun muassa Mestarien liigan mestaruuden vuosina 2019, 2020 ja 2021 sekä Intercontinental Cupin mestaruuden vuonna 2021. == Elämä ja ura == Kravić kuului yhdysvaltalaiseen Texas Techin yliopistojoukkueeseen vuosina 2012–2014.College Basketball at Sports- Reference.com Hän on pelannut sen jälkeen Kreikassa, Alankomaissa, Belgiassa, Italiassa ja Espanjassa sekä kansainvälisissä seurajoukkuekilpailuissa. Kaudella 2015–2016 hän voitti Den Boschissa Alankomaiden cup-mestaruuden. Kauden 2018–2019 Kravić pelasi italialaisessa Virtus Bolognassa, joka voitti Mestarien liigan mestaruuden. Kesällä 2020 Kravić siirtyi espanjalaiseen CB Mirafloresiin.https://sportando.basketball/en/dejan-kravic-leaves-monbus- obradoiro-to-sign-with-san-pablo-burgos/ Mirafloresissa hän voitti jälleen, koronaviruspandemian vuoksi vasta syksyllä loppuun pelatun, Mestarien liigan mestaruuden. Vuonna 2021 Kravić voitti Mirafloresissa Mestarien liigan mestaruuden kolmannen kerran sekä Intercontinental Cupin mestaruudenhttps://www.sanpabloburgos.com/21508-2/ . Serbian miesten maajoukkuetta Kravić edusti ensimmäisen kerran vuosien 2020–2021 EM- karsinnoissa.https://kss.rs/eng_new/head-coach-kokoskov-has-made-a-national- team-squad-of-the-november-fiba-window/ == Lähteet == * Profiili Legabasket.it * Profiili Liga ACB * Dejan Kravic College Stats College Basketball at Sports- Reference.com === Viitteet === == Aiheesta muualla == * Dejan Kravic Player Profile eurobasket.com Luokka:Serbialaiset koripalloilijat Luokka:Kanadalaiset koripalloilijat Luokka:Vuonna 1990 syntyneet Luokka:Elävät henkilöt
Tomáš Hubočan

Tomáš Hubočan (s. 17. syyskuuta 1985 Žilina, Tšekkoslovakia) on slovakialainen jalkapalloilija, pelipaikaltaan puolustaja. Hän edustaa Kyproksen jalkapalloliigassa pelaavaa Omoniaa. Hän on pelannut Slovakian maajoukkueessa vuodesta 2006. Hubočan on kotimaansa Žilinan ja Zlaté Moravcen lisäksi edustanut Venäjällä Zenit Pietaria kausina 2008–2014 ja Dynamo Moskovaa kausina 2014–2016, Ranskassa Marseillea kausina 2016–2019, Turkissa lainasopimuksella Trabzonsporia kaudella 2017–2018 sekä Kyproksella Omoniaa syyskuusta 2019 alkaen. Venäjän Valioliigassa hän pelasi 153 ottelua, joissa hän teki kaksi maalia, Ranskan Ligue 1:ssä 16 ottelua ja Turkin Superliigassa 20 ottelua. Hän on voittanut Slovakian-mestaruuden vuonna 2007, Venäjän- mestaruuden vuosina 2010 ja 2012 sekä Kyproksen-mestaruuden vuonna 2021. Hubočan pelasi Slovakian A-maajoukkueessa ensimmäisen kerran joulukuussa 2006 ystävyysottelussa Arabiemiirikuntia vastaan. EM-kilpailuissa 2016 hän pelasi täydet minuutit alkulohko-otteluissa Venäjää ja Englantia vastaan. Hän kuuluu Slovakian joukkueeseen myös kesällä 2021 pelattavissa EM-kilpailuissa. Kesäkuun 17. päivään 2021 mennessä hän on pelannut 70 A-maaottelua, joista 66 ottelua avauskokoonpanossa. Otteluista 17 on ollut MM-karsinta- ja 17 EM- karsintaotteluita sekä kolme Kansojen liigan otteluita. == Lähteet == Luokka:Slovakialaiset jalkapalloilijat Luokka:Vuonna 1985 syntyneet Luokka:Elävät henkilöt
Helmikitararausku

Helmikitararausku (Rhynchobatus luebberti) on kitararauskuihin kuuluva kalalaji. Lajia tavataan uhanalaisena Länsi-Afrikan rannikolta. ==Koko ja ulkonäkö== Helmikitararausku kasvaa useimmiten 1,5 metriä pitkäksi, ja voi suurimmillaan saavuttaa 3 metrin pituuden. Lajin pää on muodoltaan kolmiomainen ja litteähkö. Kuono on pitkä. Kalalla on kaksi selkäevää, joista etumainen on hieman korkeampi. Pyrstössä on lovi. Helmikitararausku on väriltään selästään harmahtavanruskea valkoisin ja tummareunaisin pilkuin. Vatsan väri on valkoinen. ==Levinneisyys ja elintavat== Helmikitararauskua tavataan Mauritaniasta Angolan pohjoisosiin ulottuvalta alueelta. Kala elää rannikon matalissa vesissä lähellä muta- tai hiekkapohjaa. Sen ravintoa ovat kalat ja äyriäiset. Helmikitararausku on ovovivipaarinen ja synnyttää kerrallaan 2-5 poikasta. Helmikitararausku luokitellaan äärimmäisen uhanalaiseksi. Kantaa uhkaa laajamittainen kalastus ja kannat ovat pienentyneet jopa yli 80 %. Lajia kalastetaan sekä lihan että evien vuoksi. ==Lähteet== Luokka:Rauskut Luokka:Uhanalaiset kalat
Ján Greguš

Ján Greguš (s. 29. tammikuuta 1991 Nitra, Tšekkoslovakia) on slovakialainen jalkapalloilija, pelipaikaltaan keskikenttäpelaaja. Hän edustaa Major League Soccerissa pelaavaa yhdysvaltalaista Minnesota Unitedia. Aiemmin hän on pelannut kotimaansa lisäksi Tšekin ja Tanskan pääsarjoissa. Hän on pelannut Slovakian maajoukkueessa vuodesta 2015. Greguš on edustanut seuratasolla kotimaassaan Nitraa, Tšekissä Baník Ostravaa ja Jablonecia sekä Tanskassa FC Kööpenhaminaa. Vuonna 2013 hän oli lainalla englantilaisseura Bolton Wanderersissa mutta ei pelannut edustusjoukkueessa yhtään ottelua. Vuoden 2019 alussa hän siirtyi Minnesota Unitediin. Greguš pelasi Slovakian alle 19- ja alle 21-vuotiaiden maajoukkueissa. Hän pelasi Slovakian A-maajoukkueessa ensimmäisen kerran maaliskuussa 2015 ystävyysottelussa Tšekkiä vastaan. EM- kilpailuissa 2016 hän pelasi toisen jakson neljännesvälieräottelussa Saksaa vastaan. Kesäkuun 17. päivään 2021 mennessä hän on pelannut 36 A-maaottelua, joissa 18 kertaa avauskokoonpanossa. Maaleja hän on tehnyt neljä: maaliskuussa 2017 MM-karsintaottelussa Maltaa, kesäkuussa 2018 ystävyysottelussa Marokkoa, kesäkuussa 2019 ystävyysottelussa Jordaniaa ja marraskuussa 2020 Kansojen liigan ottelussa Skotlantia vastaan. == Lähteet == Luokka:Slovakialaiset jalkapalloilijat Luokka:Vuonna 1991 syntyneet Luokka:Elävät henkilöt
Martin Koscelník

Martin Koscelník (s. 2. maaliskuuta 1995 Vranov nad Topľou) on slovakialainen jalkapalloilija, pelipaikaltaan oikea laitapuolustaja. Hän edustaa tšekkiläistä Slovan Liberecia. Hän on pelannut Slovakian maajoukkueessa vuodesta 2020. Koscelník edusti kotimaassaan Zemplín Michalovcea. Kesällä 2018 hän siirtyi tšekkiseura Slovan Libereciin. Koscelník pelasi yhden ottelun Slovakian alle 21-vuotiaiden maajoukkueessa. Hän pelasi Slovakian A-maajoukkueessa ensimmäisen ottelunsa syyskuussa 2020 Kansojen liigassa Israelia vastaan. Kesäkuun 17. päivään 2021 mennessä hän on pelannut kuusi A-maaottelua, joissa neljä kertaa avauskokoonpanossa. == Lähteet == Luokka:Slovakialaiset jalkapalloilijat Luokka:Vuonna 1995 syntyneet Luokka:Elävät henkilöt
Tomáš Suslov

Tomáš Suslov (s. 7. kesäkuuta 2002 Spišská Nová Ves) on slovakialainen jalkapalloilija, pelipaikaltaan hyökkäävä keskikenttäpelaaja. Hän edustaa Italian Serie A:ssa pelaavaa Hellas Veronaa. Hän on pelannut Slovakian maajoukkueessa vuodesta 2020. Suslov siirtyi kotimaansa Tatran Prešovista Alankomaiden Groningeniin kesällä 2018. Hän pääsi Eredivisiessa ensi kertaa kentälle helmikuussa 2020. Kaudella 2020–2021 hän pelasi 29 Eredivisien ottelua ja teki niissä kaksi maalia: kauden avausottelussa syyskuussa PSV Eindhovenia ja helmikuussa Heerenveeniä vastaan. Hän pelasi 17 kertaa avauskokoonpanossa. Kaudella 2021–2022 hän pelasi 29 Eredivisie-ottelua, jotka yhtä lukuun ottamatta avauskokoonpanossa, ja teki maalin syyskuussa Willem II:ta vastaan. Kaudella 2022–2023 hän pelasi 30 Eredivisie-ottelua, joissa hän oli 26 kertaa avauksessa, ja teki maalin syyskuussa Cambuuria vastaan. Suslov aloitti kauden 2023–2024 toiselle sarjatasolle pudonneessa Groningenissa mutta siirtyi syyskuussa 2023 italialaisseura Hellas Veronaan, aluksi lainasopimuksella. Hän on pelannut kaudella 2023–2024 Serie A:ssa 31 ottelua, joista 22 ottelua avauskokoonpanossa, ja teki maalin tammikuussa Frosinonea sekä toukokuussa Salernitanaa vastaan. Suslov on pelannut useissa Slovakian nuorisomaajoukkueissa. Hän pelasi Slovakian A-maajoukkueessa ensimmäisen kerran marraskuussa 2020 Kansojen liigan ottelussa Tšekkiä vastaan. Maaliskuun 2021 MM-karsintaottelussa Maltaa vastaan hän pelasi ensi kertaa avauskokoonpanossa. Kesällä 2021 käydyissä Euroopan-mestaruuskilpailuissa hän tuli vaihdosta kentälle kahdessa alkulohko-ottelussa. Suslov on pelannut huhtikuun 2024 loppuun mennessä 26 A-maaottelua, joissa hän on ollut kymmenen kertaa avauskokoonpanossa. Hän on tehnyt maalin kesäkuussa 2022 Kansojen liigan ottelussa Valko-Venäjää ja kesäkuussa 2023 EM-karsintaottelussa Islantia vastaan. == Lähteet == Luokka:Slovakialaiset jalkapalloilijat Luokka:Vuonna 2002 syntyneet Luokka:Elävät henkilöt
Ronis-luokka

Ronis-luokka oli Latvian merivoimien kahden sukellusveneen muodostama alusluokka, jonka alukset siirtyivät maan valtauksen jälkeen Neuvostoliiton laivastolle. Kumpikin alus oli Liepājan laivastotukikohdassa huollettavana Saksan aloittaessa operaatio Barbarossan kesällä 1941. Miehistöt tuhosivat aluksensa estääkseen niiden joutumisen vihollisen haltuun.Gardiner 1987 s. 353 == Alukset == Alukset tilattiin 1925 Ranskasta. Niiden sukellussyvyys oli noin etriä. Ronis-luokkaPolmar & Noot 1991 s.313 nimi rakentaja kölinlasku vesillelasku palvelus kohtalo Ronis Ateliers et Chantiers de la Loire, Nantes 1925 1. heinäkuuta 1926 1927 Neuvostoliiton laivastoon elokuussa 1940 miehistönsä upottama 24. kesäkuuta 1941 Spidola Chantiers et Ateliers Augustin Normand, Le Havre 1925 6. lokakuuta 1926 1927 Neuvostoliiton laivastoon elokuussa 1940 miehistönsä upottama 24. kesäkuuta 1941 == Lähteet == * * * === Viitteet === *
Patrik Hrošovský

Patrik Hrošovský (s. 22. huhtikuuta 1992 Bojnice, Tšekkoslovakia) on slovakialainen jalkapalloilija, pelipaikaltaan keskikenttäpelaaja. Hän on kesästä 2019 alkaen edustanut belgialaista Genkiä. Aiemmin hän pelasi Tšekin liigassa. Hän on pelannut Slovakian maajoukkueessa vuodesta 2014. Hrošovský voitti Tšekin liigamestaruuden Viktoria Plzeňin joukkueessa vuosina 2015, 2016 ja 2018. Hän siirtyi Genkiin elokuussa 2019 ja on viiden kauden aikana pelannut Belgian liigassa 161 ottelua, joissa hän on tehnyt 11 maalia. Hän voitti Belgian cupin vuonna 2021. Hän on pelannut Mestarien liigassa 11 ottelua ja tehnyt maalin lokakuussa 2018 Viktoria Plzeňin pelaajana Real Madridia vastaan. Hän on pelannut Eurooppa-liigassa 25 ottelua ja tehnyt maalin lokakuussa 2015 Viktoria Plzeňin ottelussa Rapid Wieniä vastaan. Hrošovský on pelannut Slovakian nuorisomaajoukkueissa. Hän pelasi Slovakian A-maajoukkueessa ensimmäisen kerran marraskuussa 2014 ystävyysottelussa Suomea vastaan. EM-kilpailuissa 2016 hän pelasi 60 minuuttia ensimmäisessä alkulohko- ottelussa Walesia vastaan ja täydet minuutit tappiollisessa neljännesvälieräottelussa Saksaa vastaan. Kesällä 2021 käydyissä EM- kilpailuissa hän tuli vaihdosta kentälle ensimmäisessä alkulohko-ottelussa Puolaa vastaan ja pelasi avauskokoonpanossa toisessa alkulohko-ottelussa Ruotsia vastaan. Huhtikuun 2024 loppuun mennessä hän on pelannut 54 A-maaottelua. Maaleja hän ei ole maaotteluissaan tehnyt. == Lähteet == Luokka:Slovakialaiset jalkapalloilijat Luokka:Vuonna 1992 syntyneet Luokka:Elävät henkilöt
Quepem

Quepem on Intian Goan osavaltiossa sijaitseva noin 15 000 asukkaan kaupunki. Historiansa aikana se on toiminut Portugalin Intian tärkeänä hallintokeskuksena uusille alueille, jotka Portugali sai haltuunsa vuoden 1773 tienoilla. Quepemin perustajana pidetään portugalilaista pappia Jose Paulo de Almeidaa, joka perusti alueelle useita rakennuksia. Hänen rakennuttamansa Palácio do Deão -palatsi toimii nykyisin museona. Almeida vaikutti myös paikallisten roomalaiskatolisten kirkkojen perustamiseen. Nykyisin useita portugalilaisen siirtomaavallan aikaisia rakennuksia on purettu ja korvattu uudemmilla rakennuksilla. Vuonna 2020 portugalilaisaikaisen vankilan viimeiset jäänteet hävitettiin uuden poliisiaseman tieltä. Intian vuoden 2011 väestönlaskennan mukaan Quepemin väkiluku oli 14 795 henkeä. Suurin uskonto paikallisten keskuudessa oli kristinusko (48 %). Toiseksi suurin uskonto oli hindulaisuus (42 %). Muslimit muodostivat kolmanneksi suurimman uskonnollisen ryhmän hieman alle kymmenen prosentin osuudella. == Lähteet == Luokka:Goan kaupungit
Michal Ďuriš

Michal Ďuriš (s. 22. huhtikuuta 1988 Uherské Hradiště, Tšekkoslovakia) on slovakialainen jalkapalloilija, pelipaikaltaan hyökkääjä. Hän on kotimaansa lisäksi pelannut Tšekissä, Venäjällä ja Kyproksella. Hän on kesästä 2020 alkaen edustanut kyproslaista Omoniaa. Hän on pelannut Slovakian maajoukkueessa vuodesta 2012. Hän pelasi EM-kilpailuissa 2016 kolme joukkueensa neljästä ottelusta ja kahdessa niistä avauskokoonpanossa. Kesäkuun 17. päivään 2021 mennessä hän on pelannut 57 A-maaottelua ja tehnyt niissä seitsemän maalia. == Lähteet == Luokka:Slovakialaiset jalkapalloilijat Luokka:Vuonna 1988 syntyneet Luokka:Elävät henkilöt
Oskari Lukkari

Oskari Lukkari (s. 2. marraskuuta 1999) on suomalainen pesäpalloilija. Lukkari edustaa Superpesiksessä pelaavaa Pattijoen Urheilijoita.https://www.superpesis.fi/joukkueet/miehet/sotkamon-jymy/ Hän pelaa sisäpelissä etenijänä ja ulkokentällä kopparina. https://www.superjymy.fi/joukkue/?pelaaja=oskari-lukkari Lukkari pelasi kolme Superpesiksen runkosarjaottelua kaudella 2019 ja saavutti Jymyn joukkueessa SM-hopean.https://www.pesis.fi/pesis-info/historia/mitalistit/ Lukkari on pelannut urallaan 18. kesäkuuta 2021 mennessä seitsemän Superpesiksen runkosarjaottelua. Näissä hän on tuonut kuusi juoksua ja kerännyt 14 kärkilyöntiä. Lisäksi Lukkari on pelannut urallaan 40 Ykköspesiksen runkosarjaottelua Sotkamon Jymyn kakkosjoukkueessa. http://www.pesiksenmaailma.fi/index.php/pelaajakortit?pelaajaid=8767&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt